**Περιγραφή του εξ’ αποστάσεως προγράμματος ασύγχρονης εκπαίδευσης τίτλο: «Νεότερες επιστημονικές εξελίξεις για την αποτελεσματική κλινική διαχείριση της πανδημίας λόγω COVID-19»**

***Περιεχόμενο, διαδικασία εγγραφής και λήψη πιστοποιητικού εξειδικευμένης επιμόρφωσης***

# Περιγραφή προγράμματος και περιεχόμενο

Το Υπουργείο Υγείας και ο Οργανισμός Διασφάλισης της Ποιότητας στην Υγεία (Ο.ΔΙ.Π.Υ.) σε συνεργασία με την Ιατρική Σχολή και το Τμήμα Νοσηλευτικής του Εθνικού και Καποδιστριακού Πανεπιστημίου Αθηνών ανέπτυξαν ένα καινοτόμο εξ’ αποστάσεως πρόγραμμα ασύγχρονης εκπαίδευσης με τίτλο: «*Νεότερες επιστημονικές εξελίξεις για την αποτελεσματική κλινική διαχείριση της πανδημίας COVID-19».*

Σκοπό του προγράμματος αποτελεί η ***ενίσχυση της εκπαίδευσης των ιατρών, των νοσηλευτών και του παραϊατρικού προσωπικού της χώρας, και εν γένει των επαγγελματιών υγείας στο δημόσιο και τον ιδιωτικό τομέα***, για τη διασφάλιση της αποτελεσματικότερης και της ποιοτικότερης παροχής φροντίδας σύμφωνα με τη σύγχρονη τεκμηριωμένη γνώση, μέσω της επικαιροποίησης των γνώσεων και των δεξιοτήτων τους σε θέματα όπως:

* **Η** [**Διαχείριση των Ασθενών με COVID-19 σε Μονάδες Εντατικής Φροντίδας**](https://eclass.cce.uoa.gr/modules/units/?course=CCESPORT109&id=751) (**θεραπευτική προσέγγιση** **του διασωληνωμένου ασθενή με βαριά αναπνευστική ανεπάρκεια λόγω Sars-Cov-2 στη ΜΕΘ, έγκαιρη διασωλήνωση - χορήγηση οξυγόνου υψηλής πίεσης**, μ***η επεμβατικός μηχανικός αερισμός και πώς να αποφύγουμε τη διασωλήνωση***, δ**ιαχείριση ύποπτων περιστατικών σε ΜΕΘ που εισήχθησαν για άλλη αιτία**)
* **Η** [**Διαχείριση των Ασθενών σε Κλινικές Covid-19 και Άλλες Δομές**](https://eclass.cce.uoa.gr/modules/units/?course=CCESPORT109&id=752) (π**ρωτόκολλα διαχείρισης ασθενών σε κλινικές - θεραπευτικά πρωτόκολλα**, π**ρόληψη ενδονοσοκομειακών λοιμώξεων στην περίοδο COVID-19**, ο**ρθή χρήση ατομικού προστατευτικού εξοπλισμού, απώτερες επιπλοκές της COVID-19, χωροταξία, δομή και οργάνωση κλινικής COVID για την αποφυγή διασποράς, στρατηγική αντιμετώπισης-διαχείρισης θετικού κρούσματος μεταξύ προσωπικού ή μεταξύ ασθενών – ιχνηλάτηση)**
* **Η** [**Διαχείριση Ύποπτων Κρουσμάτων/Ασθενών Covid-19 σε Δομές της ΠΦΥ-Κατ' οίκον**](https://eclass.cce.uoa.gr/modules/units/?course=CCESPORT109&id=753) (ε**πικαιροποιημένα θεραπευτικά πρωτόκολλα για τη διαχείριση ασθενών με COVID-19 στην κοινότητα**, π**αράγοντες κινδύνου για σοβαρή νόσο και εκτίμηση επιδείνωσης για έγκαιρη εισαγωγή στο νοσοκομείο**)
* [**Γενικά Θέματα για τη Διαχείριση Ασθενών με COVID-19**](https://eclass.cce.uoa.gr/modules/units/?course=CCESPORT109&id=750) (τ**ρέχοντα επιδημιολογικά δεδομένα αναφορικά με την πανδημία COVID-19**, ε**πιδημιολογική επιτήρηση της επιδημίας της Covid-19: μία αμφίδρομη σχέση υγειονομικού προσωπικού πρώτης γραμμής και επιδημιολόγων**, η **θέση του μοριακού ελέγχου και του rapid αντιγονικού test στη διαχείριση της πανδημίας)**
* [**Ειδικά Θέματα για τη Διαχείριση ασθενών με COVID-19**](https://eclass.cce.uoa.gr/modules/units/?course=CCESPORT109&id=754)(ι**διαιτερότητες διαχείρισης ογκολογικών ασθενών και οργάνωση ογκολογικής κλινικής**, τα παιδιά και ο ρόλος τους στην επιδημία, τ**ο κλινικό πρόγραμμα των εμβολίων για COVID-19**, **εμπειρία & προοπτικές**για τα ε**μβόλια για την COVID-19, επικαιροποιημένα δεδομένα αναφορικά με την επίπτωση και τις επιπλοκές από COVID-19 και την εμβολιαστική κάλυψη στους επαγγελματίες υγείας**, η **πρόκληση για τους επαγγελματίες υγείας εν μέσω πανδημίας COVID-19 αναφορικά με τη** χ**ρόνια ψυχική νόσο στην κοινότητα, ελαχιστοποίηση κινδύνου έκθεσης σε ψυχιατρικούς ασθενείς**, δ**ιαχείριση ύποπτου περιστατικού στο ΕΚΠΑ και τους χώρους εκπαίδευσης, ελαχιστοποίηση κινδύνου έκθεσης σε επιχειρήσεις)**

Η πρόσβαση στο εν λόγω πρόγραμμα είναι **δωρεάν** μέσω της πλατφόρμας εξ’ αποστάσεως εκπαίδευσης του Κ.Ε.ΔΙ.ΒΙ.Μ. – ΕΚΠΑ και είναι διαθέσιμο από την Τρίτη2 Μαρτίου 2021.

Φορέας Υλοποίησης του προγράμματος είναι το Κέντρο Επιμόρφωσης και Διά Βίου Μάθησης - Εθνικό και Καποδιστριακό Πανεπιστήμιο Αθηνών (Κ.Ε.ΔΙ.ΒΙ.Μ.-Ε.Κ.Π.Α.) και φορείς συντονισμού το Κ.Ε.ΔΙ.ΒΙ.Μ.-Ε.Κ.Π.Α. και ο Οργανισμός Διασφάλισης Της Ποιότητας Στην Υγεία (Ο.ΔΙ.Π.Υ. Α.Ε.).

# Διαδικασία εγγραφής

Για την εγγραφή των ενδιαφερομένων στο πρόγραμμα, είναι απαραίτητη η συμπλήρωση της **αίτησης εγγραφής** τους σε αυτό με ηλεκτρονικό τρόπο, στον ιστότοπο του προγράμματος: <https://covid19.cce.uoa.gr/>.

Μετά την ολοκλήρωση της διαδικασίας εγγραφής, οι υποψήφιοι εκπαιδευόμενοι θα λάβουν τα προσωπικά στοιχεία του λογαριασμού τους (όνομα χρήστη και συνθηματικό/password) για την είσοδό τους στην **πλατφόρμα Κ.Ε.ΔI.ΒΙ.Μ eClass** (Διεύθυνση Κ.Ε.ΔI.ΒΙ.Μ eClass: [https://eclass.cce.uoa.gr/](https://emea01.safelinks.protection.outlook.com/?url=https%3A%2F%2Feclass.cce.uoa.gr%2F&data=04%7C01%7C%7C69fa30e31c1348b4f3aa08d8c9c8f165%7C84df9e7fe9f640afb435aaaaaaaaaaaa%7C1%7C0%7C637481212170006389%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=jAfqBJwqFH9xVUFbsL8pG1Chxw3DwbNh7rvODCrq8AU%3D&reserved=0)), όπου θα μπορούν να ξεκινήσουν άμεσα την εκπαίδευσή τους.

# Πιστοποιητικό

Μετά την παρακολούθηση ολόκληρου του προγράμματος *(εξαρτάται από τον ίδιο τον εκπαιδευόμενο και δεν υπάρχει κάποιος χρονικός περιορισμός)*, θα εκδοθεί ***Πιστοποιητικό Εξειδικευμένης Επιμόρφωσης***.